**ZMLUVA O DIELO č /2022/OV**

**podľa § 536 a nasl. zákona č. 513/1991 Zb. Obchodný zákonník v znení neskorších predpisov**

**(ďalej len „Zmluva“)**

**Táto Zmluva sa uzatvára v rámci projektu „Snina – mesto rovnakých príležitostí pre všetkých“, financovaného z Nórskych grantov a štátneho rozpočtu Slovenskej republiky**

**Zmluvné strany:**

1. **Objednávateľ:**

Názov: Mesto Snina

Strojárska 2060/95, 069 01 Snina

Štatutárny orgán: Ing. Daniela Galandová, primátorka mesta

IČO: 00323560

IČ DPH: SK2020794666

Banka: Prima banka Slovensko, a. s.

IBAN SK93 5600 0000 0042 0596 4004

Tel.: 057/7561820

e-mail: primator@snina.sk

(ďalej len „objednávateľ“)

# Zhotoviteľ:

Názov:

Štatutárny orgán : IČO :

IČ DPH :

Banka :

Tel. :

e-mail :

(ďalej len „zhotoviteľ“)

# Predmet zmluvy

1. Predmetom tejto zmluvy je realizácia stavebných prác na stavbe „Open Sports Center – Multifunkčné centrum“ na parc. č. C KN 7527/1, k.ú. Snina“ a práce s tým spojené v zmysle spracovaného celkového rozpočtu (oceneného výkazu výmer), ktorý tvorí neoddeliteľnú súčasť tejto zmluvy – prílohu č. 1.
2. Zhotoviteľ vykoná dielo podľa bodu 1. v rozsahu podľa spracovaného projektu stavby, ktorý v októbri 2021 vypracovala spoločnosť R-PROJEKT s.r.o., Fidlíkova 5577/5, 066 01 Humenné a celkového rozpočtu a požiadaviek objednávateľa v súlade s platnými technickými normami a právnymi predpismi súvisiacimi s predmetom plnenia.
3. Zhotoviteľ vyhlasuje, že má oprávnenie vykonávať všetky činnosti a zároveň má dostatok odborných skúseností, schopností a prostriedkov (najmä finančných, personálnych a materiálnych), aby zhotovil pre objednávateľa Dielo uvedené v článku Predmet zmluvy podľa požiadaviek objednávateľa riadne a v dohodnutých lehotách.
4. Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa podmienok dohodnutých v tejto zmluve riadne, včas a bez vád a nedorobkov a zhotovené dielo odovzdať objednávateľovi.

# Čas plnenia

1. Zhotoviteľ sa zaväzuje zrealizovať celé dielo v rozsahu podľa predmetu zmluvy v zmluvne stanovenom termíne: **do 7 mesiacov od odovzdania staveniska**
2. Dielo sa považuje za ukončené dňom podpísania protokolu o odovzdaní a prevzatí diela medzi objednávateľom a zhotoviteľom.
3. Predĺženie dohodnutého termínu odovzdania Diela je možné iba s písomným súhlasom objednávateľa, ale len o nevyhnutný čas. Posunutie termínu nemá vplyv na cenu Diela.
4. Zhotoviteľ zodpovedá za časové aj vecné termíny realizácie v súlade s harmonogramom prác a dodávok vrátane prác a dodávok poddodávateľov. Zhotoviteľ sa zaväzuje, že s dohodnutými poddodávateľmi uzavrie také zmluvy, aby mohol zodpovedať za dodržanie časového postupu výstavby.

# Cena diela

1. Cena za zhotovenie diela je stanovená v súlade so zákonom NR SR č. 18/1996 Z.z. o cenách a jeho vykonávacích vyhlášok dohodou ako pevná, nemenná a maximálna cena diela:

Cena za zhotovenie diela celkom bez DPH EUR

sadzba DPH 20 % a výška EUR

# Cena za zhotovenie diela celkom vrátane DPH EUR

(slovom: )

Neoddeliteľnou súčasťou tejto zmluvy je rozpočet s výkazom výmer, ktorý je záväzný.

1. K zmene ceny za predmet plnenia môže dôjsť len v prípade legislatívnych zmien v cenovej oblasti, a to pri zmene sadzieb DPH.
2. Úpravu ceny pomocou pomeru indexu vývoja cien stavebných prác objednávateľ zhotoviteľovi nepriznáva.
3. Zhotoviteľ vyhlasuje, že cenová ponuka zhotoviteľa je k momentu podpisu tejto zmluvy kompletná a zhotoviteľ si prepočítal všetky výmery a množstvá, a do maximálnej ceny diela s odbornou starostlivosťou zahrnul všetky náklady potrebné na realizáciu diela. Zhotoviteľ nemá nárok na navýšenie ceny z dôvodu chybného výpočtu výmery z realizačnej projektovej dokumentácie.
4. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

# Platobné podmienky

1. Zhotoviteľ bude realizovať dielo na vlastné náklady a fakturovať 1x mesačne za skutočne zrealizované práce a dodávky podložených súpisom vykonaných prác odsúhlaseného objednávateľom.
2. Faktúra musí spĺňať všetky náležitosti daňového dokladu. V prípade, že faktúra bude obsahovať nesprávne alebo neúplné údaje, objednávateľ je oprávnený ju vrátiť a zhotoviteľ je povinný faktúru podľa charakteru nedostatku opraviť, doplniť alebo vystaviť novú. V takomto prípade bude plynúť lehota splatnosti od začiatku prevzatím nového, resp. upraveného daňového dokladu.
3. Súčasťou predloženej faktúry budú nasledujúce prílohy:

- súpis vykonaných prác potvrdený objednávateľom.

1. Zhotoviteľ vystaví faktúru v 5-tich origináloch na základe odsúhlaseného výkazu vykonaných prác.
2. Konečnú faktúru (výslednú) za celé dielo zhotoviteľ predloží ku podpísaniu zápisu o odovzdaní a prevzatí diela.
3. Lehota splatnosti faktúry je 14 dní odo dňa doručenia faktúry.
4. Objednávateľ si vyhradzuje právo zadržať čiastku vo výške 10% z ceny diela (z poslednej faktúry) do doby odstránenia všetkých vád a nedorobkov uvedených v zápise o odovzdaní a prevzatí diela (v prípade, že sa tieto vady a nedorobky vyskytnú).
5. Zhotoviteľ berie na vedomie, že dielo je spolufinancované z Nórskych grantov a štátneho rozpočtu Slovenskej republiky.

# Záručná doba a zodpovednosť za vady

1. Zhotoviteľ zodpovedá za to, že dielo bude zhotovené podľa projektovej dokumentácie, v súlade s platnými predpismi a technickými normami a podľa podmienok tejto zmluvy, a že po ukončení bude spôsobilé k užívaniu podľa účelu.
2. Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinnosti. Dielo má vady ak nie je dodané v požadovanej kvalite, nezodpovedá požiadavkám na riadne užívanie, resp. má právne vady.
3. Zhotoviteľ nezodpovedá za vady diela, ktoré boli spôsobené použitím podkladov a veci poskytnutých objednávateľom kde zhotoviteľ ani pri vynaložení maximálnej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
4. Zmluvné strany sa dohodli, že záručná doba na zrealizované dielo, ktoré je predmetom tejto zmluvy, bude trvať **36 mesiacov** s výnimkou zabudovaných komponentov, ktorých výrobcovia ponúkajú kratšie lehoty. Záručná doba začína plynúť nasledujúcim dňom po dni podpísania protokolu

o odovzdaní a prevzatí diela.

1. Zmluvné strany sa dohodli, že počas trvania záručnej doby sa vo vopred oznámenom termíne uskutočnia minimálne 3 kontrolné stretnutia za účelom preverenia stavu, prípadne včasného zistenia defektov na stavbe.
2. Zhotoviteľ sa zaväzuje, že začne s odstraňovaním všetkých vád a nedorobkov zistených pri odovzdávaní a preberaní diela bez zbytočného odkladu, spôsob a termín odstránenia dohodne s objednávateľom.
3. Zhotoviteľ sa zaväzuje, že všetky skryté vady a nedorobky, ktoré budú zistené počas záručnej doby a uplatnené objednávateľom v oprávnenej reklamácii začne odstraňovať bez zbytočného odkladu spôsobom a v termíne stanovenom v reklamačnom konaní.
4. Pokiaľ zhotoviteľ reklamovanú vadu neodstráni v termíne stanovenom v reklamačnom konaní, objednávateľ dá vadu odstrániť tretej osobe. Náklady na odstránenie uhradí zhotoviteľ.
5. Ak sa ukáže, že vada diela je neopraviteľná, zhotoviteľ sa zaväzuje do 10 dní od zistenia tejto skutočnosti dodať a zabudovať náhradný predmet plnenia.
6. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť odstrániť vady bezplatne.
7. Doba od uplatnenia reklamácie vady až do vykonania opravy resp. jej odstránenia sa nezapočítava do plynutia záručnej doby, toto ustanovenie platí aj pre prípad plnenia povinnosti zhotoviteľa vyplývajúcich zo záručných záväzkov tejto zmluvy.
8. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou.

# Spolupôsobenie objednávateľa a zhotoviteľa

1. Objednávateľ odovzdá zhotoviteľovi stavenisko osobitným zápisom v termíne do 10 pracovných dní od účinnosti ZoD.
2. Termín začatia prác je nasledujúci pracovný deň po dni odovzdania staveniska.
3. Pri odovzdaní staveniska odovzdá objednávateľ zhotoviteľovi 1x projektovú dokumentáciu uvedenú v čl. I bod 2.
4. Objednávateľ sa zaväzuje odovzdať zhotoviteľovi stavenisko tak, že vymedzí hranice staveniska, ktoré sa zhotoviteľ zaväzuje dodržiavať. Ak vznikne potreba rozšírenia hranice staveniska, toto je možné až po predchádzajúcom súhlase objednávateľa.
5. Prevádzkové, sociálne, prípadne aj výrobné zariadenia staveniska si zabezpečuje zhotoviteľ. Náklady na vybudovanie, prevádzkovanie, údržbu a vypratanie zariadenia staveniska sú súčasťou zmluvnej ceny.
6. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará a uhradí tieto práce zhotoviteľ. Udržiavanie dopravných značiek zabezpečí a uhradí zhotoviteľ.
7. Zhotoviteľ zodpovedá za čistotu a poriadok na stavenisku a na komunikáciách, ktoré znečistí svojou činnosťou. Zhotoviteľ zodpovedá za bezpečnosť a ochranu zdravia na stavenisku.
8. Zhotoviteľ stavby pred začatím stavebných prác zabezpečí na vlastné náklady vytýčenie podzemných sietí, miesta odberu vody a elektrickej energie, zrealizuje v miestach odberu vody a elektrickej energie merania spotreby. Náklady za spotrebované množstvá znáša zhotoviteľ.
9. Zhotoviteľ je povinný konzultovať s objednávateľom výber materiálov a zariadení, ktoré majú byť zabudované na stavbe a nie sú jednoznačne určené v projekte.
10. Zhotoviteľ ručí za to, že zabudované materiály, dodávky a zariadenia sú nové, prvej akosti a vyhovujú platným predpisom a technickým normám. Použité materiály musia zodpovedať ustanoveniam zák. č. 133/2013 Z. z. o stavebných výrobkoch a o zmene a doplnení niektorých zákonov.
11. Zhotoviteľ je povinný viesť stavebný denník v súlade s platnými predpismi.

Objednávateľ svojim podpisom do stavebného denníka len potvrdzuje, že videl stavebný denník. K záznamom zhotoviteľa sa objednávateľ písomne záväzne vyjadrí do 3 dní odo dňa vykonania zápisu. Záznamy objednávateľa majú účinok bezprostredného písomného oznámenia a zhotoviteľ je povinný okamžite toto oznámenie akceptovať a riadiť sa podľa neho aj keď ho nepodpíše.

1. Zmluvné strany považujú stavebný denník za základný dokument o priebehu výstavby, na ktorý je možné sa odvolať v ďalšom konaní (napr. zmena projektového riešenia, zámena materiálu a pod.).
2. Denník sa vedie od prevzatia staveniska do doby odovzdania a prevzatia diela a uchováva sa 10 rokov od skončenia stavby. Originály denníka archivuje objednávateľ, kópie zhotoviteľ.
3. Kontrola zo strany objednávateľa bude vykonávaná prostredníctvom poverenej osoby objednávateľa (technický dozor investora) za prítomnosti autorského dozoru.
4. Zhotoviteľ a objednávateľ sa dohodli na uskutočnení pravidelných kontrolných dní počas trvania realizácie diela, min. 1 krát týždenne.
5. Zhotoviteľ vyzve objednávateľa na skontrolovanie prác, ktoré budú v ďalšom technologickom postupe zakryté alebo sa stanú neprístupnými. Výzva musí byť objednávateľovi oznámená najmenej 3 pracovné dni vopred telefonicky a zápisom v stavebnom denníku, pokiaľ nedôjde k inej dohode medzi stavbyvedúcim a poverenou osobou objednávateľa, ktorá bude vykonávať technický dozor stavby. Ak sa objednávateľ na preverenie prác v určenej lehote nedostaví, je povinný uhradiť náklady dodatočného odkrytia, pokiaľ ho požaduje. Ak sa pri dodatočnom odkrytí zistí, že práce boli vykonané zjavne vadne, nesie náklady dodatočného odkrytia zhotoviteľ.
6. Objednávateľ po dohode so zhotoviteľom stanoví lokalitu medziskládky pre stavebný odpad vzniknutý stavebnou činnosťou. Za následné nakladanie s odpadom zodpovedá zhotoviteľ diela, ktorý je povinný na vlastné náklady tento odpad zneškodniť a to v súlade s platnými právnymi predpismi v odpadovom hospodárstve. K preberaciemu konaniu doloží zhotoviteľ doklady

o spôsobe nakladania s odpadmi vyprodukovanými počas realizácie diela.

1. Zhotoviteľ je povinný najneskôr do 7 dní po odovzdaní a prevzatí dokončeného diela podľa tejto zmluvy uvoľniť stavenisko.
2. Zhotoviteľ sa zaväzuje, že umožní všetkým kontrolným subjektom, vrátane Úradu vlády Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom

povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

# Nebezpečenstvo škody na zhotovovanom diele

1. Zhotoviteľ znáša nebezpečenstvo škody na zhotovovanom Diele a za tým účelom sa zaväzuje najmä na vlastné náklady zabezpečiť:
	1. uskutočňovanie prác tak, aby bola zabezpečená ochrana tretích osôb pred prípadným úrazom,
	2. ochranu Diela pred jeho odcudzením ako aj odcudzením ktorejkoľvek časti Diela,
	3. ochranu Diela pred škodami predvídateľnými vzhľadom na charakter prác, na základe ktorých zhotoviteľ Dielo zhotovuje
	4. ochranu Diela pred škodami predvídateľnými vzhľadom na umiestnenie stavby.

Za všetky škody vzniknuté na objektoch počas celej doby realizácie diela zodpovedá v plnom rozsahu zhotoviteľ diela.

1. Zhotoviteľ je zodpovedný za dodržiavanie bezpečnostných a protipožiarnych opatrení na stavenisku a súvisiacich lokalitách a zabezpečí všetky opatrenia na ochranu stavby a jej okolia v zmysle platných prepisov.
2. Zhotoviteľ sa zaväzuje na vlastné náklady odstrániť všetky prípadné škody, ktoré svojou činnosťou spôsobí. Ak tieto škody po vyzvaní objednávateľom neodstráni do ukončenia stavby, má objednávateľ právo zabezpečiť si ich u iného dodávateľa a výšku nákladov s tým spojených navýšenú o 25% si odpočíta z faktúry vystavenej zhotoviteľom.
3. Objednávateľ sa stáva postupne vlastníkom zhotovovaného diela v súlade s jeho postupným uhrádzaním.

# Odovzdanie ukončeného diela

1. Zo strany zhotoviteľa bude splnená povinnosť zhotoviť dielo až jeho riadnym ukončením a to bez chýb.
2. O ukončení stavby zhotoviteľ písomne listom upovedomí objednávateľa a vyzve ho k prevzatiu diela. Objednávateľ následne nato určí termín preberacieho konania.
3. Ku záverečnému odovzdávaciemu konaniu celej stavby zhotoviteľ pripraví a objednávateľovi odovzdá tieto doklady:
	* 1x projekt stavby odovzdávaného stavebného diela, so zakreslením zmien podľa skutočného stavu vykonaných prác
	* stavebný denník
	* revízne správy, zápisnice, certifikáty a osvedčenia o skúškach použitých výrobkov a materiálov
	* atesty zabudovaných materiálov.
4. O odovzdaní diela spíše zhotoviteľ odovzdávací protokol v 4-roch rovnopisoch, z ktorých po 2 vyhotovenia obdrží každá zmluvná strana.
5. Objednávateľ preberie stavbu (dielo) len v tom prípade, ak nemá vady a zodpovedá požadovaným podmienkam, platným normám a predpisom, má priložené všetky atesty, revízne správy a ostatné požadované doklady a je ukončená v rozsahu a termíne určenom v zmluve a vo vecnom a časovom harmonograme. Zhotoviteľ musí s týmto počítať pri organizovaní a vedení svojich prác.
6. Po ukončení prác a dodávok sa musí zhotoviteľ na svoje náklady postarať o vypratanie staveniska, dôkladné vyčistenie staveniska a nápravu prípadných škôd spôsobených pri realizácii stavby.
7. Po ukončení prác musí byť zariadenie staveniska zhotoviteľom demontované a zrušené tak aby bol zabezpečený pôvodný alebo dohodnutý stav a to najneskôr do 7 dní po ukončení prác, pokiaľ nie je v zápisnici o odovzdaní dohodnuté ináč.
8. Zhotoviteľ je zodpovedný za dodržiavanie bezpečnostných a protipožiarnych opatrení na stavenisku a súvisiacich lokalitách a zabezpečí všetky opatrenia na ochranu stavby a jej okolia v zmysle

platných predpisov. V prípade, ak počas preberacieho konania budú zistené vady a nedorobky, ktoré bránia užívaniu diela, objednávateľ dielo neprevezme a vyzve zhotoviteľa na odstránenie vád a nedorobkov. Zhotoviteľ po odstránení vád a nedorobkov opätovne upovedomí objednávateľa, že je dielo ukončené a pripravené k preberaciemu konaniu. Objednávateľ následne nato určí nový termín preberacieho konania.

1. V prípade, že počas preberacieho konania budú zistené vady a nedorobky, ktoré nebránia užívaniu stavby, môže objednávateľ dielo prevziať a určiť lehotu na ich odstránenie podľa povahy vád a nedorobkov. Prevzatím takéhoto diela objednávateľom, nie je však splnený záväzok zhotoviteľa. Záväzok zhotoviteľa zanikne až uspokojením nárokov, ktoré vzniknú z chybného plnenia, t.j. až odstránením všetkých vád a nedorobkov zistených pri preberacom konaní.
2. Náklady spojené so zabezpečovaním dokladovej časti k preberaciemu konaniu znáša zhotoviteľ.

# Zmluvné pokuty

1. Za nedodržanie zmluvne dohodnutého termínu ukončenia diela z dôvodu zo strany zhotoviteľa zaplatí zhotoviteľ objednávateľovi zmluvnú pokutu vo výške 0,1 % z ceny diela za každý deň omeškania.
2. Za nedodržanie termínu odstránenia vád a nedorobkov, dohodnutom pri preberacom konaní, zaplatí zhotoviteľ objednávateľovi zmluvnú pokutu vo výške 0,05 % z ceny diela za každý deň omeškania.
3. Za nedodržanie termínu odstránenia reklamačných vád, stanovenom pri reklamačnom konaní, zaplatí zhotoviteľ objednávateľovi zmluvnú pokutu vo výške 0,05 % z ceny diela za každý deň omeškania.
4. Uplatnením sankčných postihov zo strany objednávateľa voči zhotoviteľovi nezaniká povinnosť zhotoviteľa uhradiť objednávateľovi všetky škody, ktoré vzniknú objednávateľovi z dôvodu nedodržania termínu ukončenia akcie, odstránenia vád a nedorobkov z preberacieho konania, reklamačných vád a iných ustanovení tejto zmluvy o dielo.
5. Zhotoviteľ sa zaväzuje objednávateľovi nahradiť vzniknutú škodu a zaplatiť zmluvnú pokutu vo výške 1000,- EUR v prípade nedodržania podmienky úplného prístupu k účtovníctvu uvedenú v článku VI bod 19 tejto Zmluvy alebo sa preukáže, že pri získaní zákazky sa zhotoviteľ dopustil konania, ktoré je v Príručke pre projektového prijímateľa a projektového partnera (Príručka pre projektového prijímateľa a partnera je prístupná na odkaze: https:/[/www.e](http://www.eeagrants.sk/site/assets/files/1593/1_prirucka_pre_prijimatela.pdf)e[agrants.sk/site/assets/files/1593/1\_prirucka\_pre\_prijimatela.pdf](http://www.eeagrants.sk/site/assets/files/1593/1_prirucka_pre_prijimatela.pdf) ) označené ako kolúzne správanie, alebo iným nedovoleným spôsobom ovplyvnil výber úspešného uchádzača v prípade ak bude musieť objednávateľ v dôsledku týchto skutočností vrátiť poskytnutý projektový grant alebo jeho časť.
6. Za omeškanie s vyprataním staveniska v dohodnutom termíne zaplatí zhotoviteľ objednávateľovi zmluvnú pokutu 100,- Eur za každý deň omeškania.

# Vyššia moc

1. Pre účely tejto zmluvy za vyššiu moc sa považujú prípady, ktoré nie sú závislé ani ich nemôžu ovplyvniť zmluvné strany (napr. vojna, mobilizácia, živelné pohromy atď.).
2. Ak sa splnenie tejto zmluvy stane nemožným do 1 mesiaca od vyskytnutia sa vyššej moci, strana, ktorá sa bude chcieť odvolať na vyššiu moc požiada druhú stranu o úpravu zmluvy o vzťahu k predmetu, cene, a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia od zmluvy nastanú dňom doručenia oznámenia.

# Ostatné ustanovenia

1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy a technické normy. Zhotoviteľ sa bude riadiť pokynmi

objednávateľa, zápismi a dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy.

1. Ak dohody uzavreté podľa bodu 1. majú vplyv na predmet alebo termín splnenia záväzku musí byť súčasťou tejto dohody aj spôsob úpravy záväzku. Takáto dohoda je podkladom pre vypracovanie dodatku k tejto zmluve.
2. Zhotoviteľ je povinný najneskôr v čase uzavretia zmluvy uviesť zoznam všetkých známych subdodávateľov v Prílohe č. 2 tejto ZoD. Zhotoviteľ je oprávnený zabezpečiť časť realizácie Diela prostredníctvom tých subdodávateľov, ktorí sú uvedení v Prílohe č. 2 ZoD.
3. Za zabezpečenie stavebných prác prostredníctvom subdodávateľov má Zhotoviteľ zodpovednosť, akoby práce vykonával sám.
4. Subdodávatelia.
	1. Zhotoviteľ uvádza zoznam subdodávateľov a podiel subdodávok v prílohe č. 2 tejto Zmluvy. Zhotoviteľ je oprávnený zabezpečiť časť realizácie Diela prostredníctvom iných subdodávateľov ako podľa prílohy č. 2 tejto Zmluvy iba s vopred daným písomným súhlasom Objednávateľa na základe žiadosti Zhotoviteľa. Žiadosť Zhotoviteľa o udelenie súhlasu s použitím nového subdodávateľa predloží Zhotoviteľ Objednávateľovi najneskôr 5 pracovných dní pred plánovaným dátumom zmeny subdodávateľa. Zhotoviteľ je v súlade s § 41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Zhotoviteľ v Prílohe č. 2 tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi.
	2. Žiadosť o zmenu subdodávateľa musí obsahovať najmä:
	* identifikáciu subdodávateľa (obchodné meno, IČO, a sídlo, osoba oprávnená konať za subdodávateľa v rozsahu meno a priezvisko, adresa pobytu a dátum narodenia),
	* údaje o predmete subdodávky a podiele subdodávateľa, ktoré má v rámci realizácie Diela vykonávať (napr. s vyznačeným rozpočtových položiek podľa prílohy č. 1 Výkaz výmer k tejto Zmluve, ktoré majú byť týmto subdodávateľom dodané).
	1. Objednávateľ je oprávnený podľa vlastného uváženia a s uvedením dôvodu odmietnuť udeliť súhlas. Do doručenia písomného súhlasu Objednávateľa Zhotoviteľovi sa má za to, že Objednávateľ Zhotoviteľovi tento súhlas neudelil.
	2. Zhotoviteľ v predmetnej prílohe č. 2 ZoD vedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, údaje o predmete subdodávky a podiele subdodávateľa na celkovej realizácii Diela a to počas celej doby realizácie diela.
	3. Zhotoviteľ je povinný oznámiť Objednávateľovi akúkoľvek zmenu údajov o subdodávateľoch.
	4. Zmluvné strany sa dohodli, že v prípade, ak si zhotoviteľ neplní svoje finančné povinnosti voči subdodávateľom, t. j. nevykonáva úhrady jednotlivých faktúr za práce a dodávky, ktoré pre neho realizujú subdodávatelia, objednávateľ poskytne zhotoviteľovi primeranú lehotu na vykonanie nápravy, v ktorej môže zhotoviteľ namietať, že voči subdodávateľovi nemá žiadne pozdĺžnosti. Počas plynutia takto poskytnutej lehoty je objednávateľ oprávnený zadržať výplatu čiastkových faktúr (resp. záverečnú faktúru), vystavených zhotoviteľom až do času, kedy nebudú záväzky zhotoviteľa voči subdodávateľom splatné. Počas doby zadržania podľa tohto odseku zmluvy nie je objednávateľ v omeškaní so zaplatením svojich peňažných záväzkov voči zhotoviteľovi a zhotoviteľovi nevznikne nárok na žiadne zákonné ani zmluvné sankcie. Pokiaľ nedôjde zo strany zhotoviteľa v lehote poskytnutej objednávateľom k uspokojeniu subdodávateľských nárokov voči zhotoviteľovi, a toto uspokojenie nebude v tejto lehote objednávateľovi písomne preukázané alebo nebude objednávateľovi preukázané, že zhotoviteľ nemá voči subdodávateľovi žiadne záväzky, je objednávateľ oprávnený uspokojiť nárok subdodávateľa voči zhotoviteľovi priamo, a tým sa zbaviť svojich záväzkov voči zhotoviteľovi z tejto zmluvy do výšky pohľadávky subdodávateľa, ktorú objednávateľ uspokojil, s čím zhotoviteľ vyslovuje svoj súhlas. Nárok zhotoviteľa na úhradu ceny diela do výšky úhrady vykonanej objednávateľom priamo subdodávateľovi, zaniká dňom tejto úhrady objednávateľom subdodávateľovi zhotoviteľa.

# Odstúpenie od zmluvy

1. Zhotoviteľ nesmie z vlastného podnetu zastaviť práce a opustiť stavenisko, v opačnom prípade znáša všetky následky a škody s tým spojené, nakoľko sa to považuje za porušenie zmluvných podmienok.
2. Objednávateľ môže odstúpiť od zmluvy so zhotoviteľom v týchto prípadoch:
	* keď zhotoviteľ do 7 dní od prevzatia staveniska nezačne s realizáciou diela,
	* bol na majetok zhotoviteľa vyhlásený konkurz,
	* bolo proti zhotoviteľovi začaté konkurzné konanie alebo vyrovnávacie konanie, zamietnutý návrh na vyhlásenie konkurzu pre nedostatok majetku,
	* zhotoviteľ je v likvidácii,
	* keď sa situácia zhotoviteľa pozmení do takej miery, že technické alebo finančné záruky, ktoré ponúka nie sú zlučiteľné s povahou a dôležitosťou prác a dodávok jemu zverených,
	* ak bude zhotoviteľ postupovať pri výkone prác aj napriek upozorneniam a výzvam zo strany objednávateľa tak, že to bude nasvedčovať tomu, že zmluvný termín dokončenia diela pre okolnosti na strane zhotoviteľa nebude dodržaný,
	* ak aj napriek upozorneniam zo strany objednávateľa bude zhotoviteľ preukázateľne vykonávať stavebné práce chybne, t.j. v rozpore s podmienkami dohodnutými v tejto zmluve, alebo technologickými postupmi, alebo platnými STN.
3. Zhotoviteľovi v týchto prípadoch nevzniká nárok na náhradu škody s výnimkou už vykonaných prác.
4. V prípade, že zhotoviteľ odstúpi od zmluvy z dôvodov ležiacich na strane objednávateľa, objednávateľ sa zaväzuje uskutočnené práce na zmluvnom diele zaplatiť v plnej výške a odkúpiť od zhotoviteľa tovar zaobstaraný pre zmluvné dielo. Jeho hodnotu zhotoviteľ preukáže faktúrou dodávok tovaru.

# Uzatváranie dodatkov

1. Zmluvu možno zmeniť počas jej trvania bez nového verejného obstarávania len v súlade s ust. § 18 zákona č. 343/2015 Z.z. o verejnom obstarávaní a o zmene a doplnení niektorých zákonov.
2. Meniť alebo dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.
3. K návrhom dodatkov k tejto zmluve sa zmluvné strany zaväzujú vyjadriť písomne v termíne 5 pracovných dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala. Ak nedôjde k dohode o znení dodatku k zmluve, oprávňuje to obe strany, aby ktorákoľvek z nich požiadala súd o rozhodnutie.

# Záverečné ustanovenia

1. Pre všetky konania neupravené touto zmluvou, ktoré pri realizácii stavby môžu nastať, platia ustanovenia všeobecne platných právnych predpisov a Obchodného zákonníka.
2. Zmluvné strany sa zaväzujú, že technické alebo obchodné informácie, s ktorými bude druhá strana oboznámená v priebehu uzavierania a plnenia tejto zmluvy, sú predmetom obchodného tajomstva. Obe zmluvné strany sú si vedomé následkov, ktoré môžu byť voči nim uplatňované v prípade porušenia tohto záväzku.
3. Táto zmluva je vypracovaná v piatich vyhotoveniach, z ktorých zhotoviteľ prevezme dve vyhotovenia a objednávateľ tri vyhotovenia.
4. Zmluvné strany sú si vedomé, že zmluva, ako aj všetky jej prípadné dodatky, môže byť zverejnená na webovom sídle Správcu programu – Ministerstva investícií. regionálneho rozvoja a informatizácie republiky.
5. Táto zmluva nadobúda platnosť dňom jej podpísania zástupcami obidvoch zmluvných strán a účinnosť, vzhľadom na skutočnosť, že predmet zákazky bude financovaný z Nórskych grantov a štátneho rozpočtu Slovenskej republiky v rámci projektu „Snina – mesto rovnakých príležitostí pre všetkých“ (LDI01007) v rámci programu „Miestny rozvoj, odstraňovanie chudoby a inklúzia Rómov“, dňom nasledujúcim po dni kumulatívneho splnenia všetkých nasledovných podmienok:
	1. došlo k overeniu a následne právoplatnému schváleniu Verejného obstarávania v rámci jeho administratívnej kontroly vykonanej Správcom programu (Ministerstvo investícii regionálneho rozvoja a informatizácie Slovenskej republiky) pred podpisom zmluvy a taktiež po podpise zmluvy.
	2. došlo k zverejneniu zmluvy v súlade so zákonom.

V ........................ dňa ...................... V ........................ dňa ......................

Za zhotoviteľa: Za objednávateľa:

........................................ .............................................

Ing. Daniela Galandová primátorka mesta

Príloha č.

1. rozpočet
2. zoznam subdodávateľov a podiel subdodávok, ktorý predloží úspešný uchádzač pri podpise ZoD